ŠKOLSKA PREDSTAVA

**„HRVATSKI KNEZOVI I KRALJEVI ILI KAKO JE KARLO ISPRAVIO JEDINICU IZ POVIJESTI“**

**UČITELJICA POVIJESTI ( MAJA ĆOSIĆ), UČENIK KARLO BAUK**

**Karlo pokušava šarmirati učiteljicu koja ni ne sluti njegove namjere.**

UČITELJICA SJEDI ZA KATEDROM I NERVOZNO POGLEDAVA NA RUČNI SAT. PREGLEDAVA NEKE PAPIRE NA STOLU.

**SFX.** KUCANJE

U RAZRED ULAZI UČENIK KARLO BAUK. LEŽERAN JE I OPUŠTEN.

UČITELJICALJUTITO USTAJE KADa ga ugleda.

**1. KARLO**

(provocira)

Zar nije običaj da se mi vama dižemo?

**2. UČITELJICA**

E pa vidiš Karlo, kod tebe sve naopako. Običaj je da se dolazi na vrijeme, a ti po svom starom običaju kasniš...

karlo je samouvjereno prekine u pola rečenice.

**3. KARLO**

(gleda na sat)

Skužajte profesorice, molin vas! Taman da ću uć u školu zazvoni mi mobitel. Zove mater da san je zaključa u stanu. Onda san se mora vraćat i....

**4. UČITELJICA**

(Prekine ga i pokaže mu stolicu)

Sjedi tu, što prije krenemo prije ćemo završit. Neman ja vremena za tvoje viceve. Idemo, duguješ mi cijelo prvo polugodište, od doseljenja Hrvata do Arpadovića.

karlo se naglo ustaje. profesorica ostaje sjediti i začuđeno ga gleda.

**5. KARLO**

(BRANI SE)

Ne lažen, kunen van se učiteljice!

**6. UČITELJICA**

U redu, u redu! Nećemo sad gubit vrijeme na to!

**7. KARLO**

Evo ovako: ja san na sve računa, znan kako je to puno gradiva, a vi uvik govorite kako sat kratko traje, pa san nešto smislija da mi to odradimo brže.

**8. UČITELJICA**

Vrati se na mjesto! Tvoje je bilo da naučiš, a ne da smišljaš!

Učiteljica se zavali u stolicu i pruži mu neke KARTICE.

Evo, izvuci prvo pitanje! I sretno ti!

**9. KARLO**

A grupni rad?

**10. UČITELJICA**

Što sa grupnim radom?

**11. KARLO**

Pa vi nas stalno potičete na taj grupni rad- ono jedan crta, drugi piše, treći izlaže i to...pa san se ja tako pripremija.

**12. UČITELJICA**

Karlo, ajde ti meni reci iskreno jesi li naučio ili nisi. Ja te moram pitat, imao si dovoljno vremena, a još smo se i dogovorili na što da obratiš pažnju.

**13. KARLO**

Jesan, kunen se! Dajte mi 10 minuta i ispričat ću van cilo gradivo.

**14. UČITELJICA**

 (pogleda na sat)

10 minuta? Mora bit da onda cijelo gradivo imaš u malom prstu. Ajde da i to čujemo.

scena završva karlovim zviždukom.

**sfx.** zvižduk

**KRAJ 1. ČINA**